Na osnovu člana 29 stav 2, člana 34 stav 1 i 3, člana 40 stav 1 Zakona o državnoj imovini („Sl. list CG“,  br. 21/09 i 40/11), člana 45 stav 1 tačka 9 Zakona o lokalnoj samoupravi  („Sl.list RCG“, br. 42/03, 28/04, 75/05, 13/96 i „Sl. list CG“, br. 88/09), člana 4 stav 1 Uredbe o prodaji i davanju u zakup stvari u državnoj imovini („Sl. list CG“ br. 44/10), člana 44 stav 1 tačka 10 Statuta opštine Mojkovac  („Sl. list CG - opštinski propisi“, br. 31/10, 26/12) i uz prethodnu saglasnost ministarstva finansija br. 08-2117, od 25.08.2016. godine, Skupština opštine Mojkovac, na sjednici održanoj dana 29.11. 2016. godine, donijela je 

                                                                          O D L U K U

O pokretanju postupka prodaje nepokretnosti javnim pozivom
Član 1

Pokreće se postupak prodaje-prenosa prava svojine na nepokretnostima u državnoj imovini na kojoj je subjekt raspolaganja opština Mojkovac. Predmet prodaje je  gradjevinsko zemljište na urbanističkoj parceli br. 271, koja se nalazi u zahvatu Izmjene i dopune DUP-a „Centar sa Gornjim Mojkovcem“, („Sl. List Crne Gore – opštinski propisi“, br. 19/2013).
 Član 2
Prodaja nepokretnosti, iz člana 1 ove Odluke, vrši se radi privodjenja namjeni urbanističke parcele br. 271 u skladu sa namjenom predvidjenom Izmjenama i dopunama DUP-a „Centar sa Gornjim Mojkovcem“.
   Član 3
Prodaja nepokretnosti izvršiće se u skladu sa Geodetskim elaboratom parcelacije katastarske parcele br. 1633/26, uradjenim od strane „Geodeting“ d.o.o Bijelo Polje, ovjeren od strane Uprave za nekretnine – Područne jedinice Mojkovac 03.12.2015. godine i zaveden pod brojem 116/953-391, koji čini sastavni dio ove Odluke.
Nepokretnosti iz člana 1 ove Odluke čine katastarska parcela br. 1633/28, površine 113m2 i katastarska parcela br. 1645 površine 33m2,  upisane u Listu nepokretnost br. 102 na ime Države  Crne Gore - subjekt raspolaganja opština Mojkovac. 
           Član 4
Prodaja nepokretnosti iz člana 1 ove Odluke izvršiće se javnim nadmetanjem.

Javni poziv za prodaju nepokretnosti javnim nadmetanjem biće objavljen na internet stranici opštine Mojkovac i dnevnom listu „Pobjeda“.
           Član 5
Postupak javnog nadmetanja, odnosno postupak prikupljanja ponuda sprovešće Komisija koju će posebnim rješenjem imenovati Predsjednik opštine.


Komisija će biti sastavljena od pet članova.
                                                                           Član 6
Početna cijena nepokretnosti iz člana 1 ove Odluke iznosi 5.402,00 €, odnosno 37€/m2, shodno Izvještaju o  procjeni vrijednosti nepokretne imovine građevinskog zemljišta na urbanističkoj parceli br. 271, urađenim od strane ovlašćenog procjenitelja D.O.O MAP – INŽENJERING iz Mojkovca, koji je sastavni dio ove Odluke.                             
                                                                            Član 7

Ovlašćuje se Predsjednik opštine Mojkovac da nakon sprovedenog postupka iz člana 4 i 5 ove Odluke zaključi ugovor o prenosu prava svojine na nepokretnostima sa najboljim ponudjačem.  
Član 8
Sredstva ostvarena prodajom državne imovine iskoristit će se za realizaciju ulaganja u infrastrukturu, posebno na realizaciji DUP-ova, kao i drugim kapitalnim investicijama od značaja za lokalnu samoupravu.
Član 9
 Ova Odluka stupa na snagu osmog dana od dana objavljivanja u „Službenom listu CG –opštinski propisi“.
Broj : 05 – 99
Mojkovac, 01.12. 2016. godine
                                                   SKUPŠTINA OPŠTINE MOJKOVAC
                                                                                                                       PREDSJEDNIK 

  SLAVENKO BLAŽEVIĆ
